I 1947 ble alpint, med slalåm og utfor for begge kjønn, lagt til i programmet (fra 1951 ble også storslalåm øvelse). Alpintkonkurransene (kalt Holmenkollen Kandahar) ble arrangert utenfor selve Holmenkollområdet. Alpint ble fjernet fra programmet da verdenscupene til FIS tok over valg av øvelser og grener. 1. januar 2018 og 1. januar 2019 ble det gjennomført nyttårsrenn i parallelslalåm som «alpint city event». Bakken ble bygget som et stillas fra VM-haugen og ned i motbakken i hoppbakken. Den var 180 meter lang med 18 porter og ett hopp.